બનાસકાંઠાના દાંતા તાલુકામાં સમાજને કલંક રૂપ ઘટના બની છે. એક તરફ દેશ આઝાદીની ઉજવણી કરી રહ્યુ હતુ, તો બીજી તરફ એજ દિવસે બનેલી દુષ્કર્મની ઘટનાએ સમાજને તમાચો માર્યો છે. ગુજરાતના દાંતા તાલુકાના વશી ગામમાં એક સગીરા પર વયોવૃદ્ધે દુષ્કર્મ કર્યું છે. આ ગામની 13 વર્ષની બાળકીને 71 વર્ષનાં વૃદ્ધે પોતાની હવસનો શિકાર બનાવતાં સમગ્ર પંથકમાં ચકચાર મચી ગઈ છે. વશી ગામમાં 15મીના રોજ સવારે 11વાગ્યે 71વર્ષના કલાજી રૂપાજી ઠાકોરે 13 વર્ષની બાળકીને મસાલો ખાવાની લાલચ આપી પોતાના ઘરે લઈ જઈ આ કુકર્મ આચર્યું હોવાનુ બહાર આવ્યુ છે.